KOMMISSIONENS BESLUTNING af 12. juni 1997 om godkendelse af den EF-støtteramme for EF's strukturinterventioner i regionerne, der er omfatter af mål nr. 2 i Spanien i perioden 1997 til 1999 (Kun den spanske udgave er autentisk) (97/431/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), senest ændret ved forordning (EF) nr. 3193/94 (2), særlig artikel 9, stk. 9,

efter høring af Det Rådgivende Udvalg for Udvikling og Omstilling i Regionerne og Udvalget i medfør af Traktatens Artikel 124, og

ud fra følgende betragtninger:

I medfør af artikel 9, stk. 9, i forordning (EØF) nr. 2052/88 fastlægger Kommissionen på grundlag af de af medlemsstaterne forelagte regionale og sociale omstillingsplaner og inden for rammerne af partnerskabet og i samråd med den pågældende medlemsstat EF-støtterammer for EF's strukturinterventioner i mål nr. 2-regioner;

i afsnit III i Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (3), senest ændret ved forordning (EF) nr. 3193/94, fastsættes det i artikel 8 og følgende, hvorledes EF-støtterammerne udarbejdes og iværksættes; i artikel 8, stk. 3, præciseres indholdet af EF-støtterammerne;

Kommission har med beslutning 96/472/EF (4), senest ændret ved beslutning 97/237/EF (5), fastlagt listen over industriområder i tilbagegang, der berøres af mål nr. 2 for programmeringsperioden 1997-1999;

det samlede maksimale støttebeløb fra strukturfondene under denne EF-støtteramme er sammensat af midler fra den vejledende fordeling af strukturfondenes forpligtelsesbevillinger for perioden 1997-1999 vedrørende mål nr. 2, i overensstemmelse med Kommissionens beslutning 96/468/EF (6) og fra uudnyttede bevillinger på 156,123 356 mio. ECU, der stammer fra de operationelle programmer godkendt for programmeringsperioden 1994-1996, i overensstemmelse med Kommissionens beslutning K(97) 544 af 10. marts 1997 om ændring af beslutning K(94) 3438 om godkendelse af den EF-støtteramme for EF's strukturinterventioner i regionerne, der er omfattet af mål nr. 2 i Spanien for programmeringsperioden 1994-1996;

den spanske regering forelagde den 8. august 1996 Kommissionen den i artikel 9, stk. 8, i forordning (EØF) nr. 2052/88 omhandlede regionale og sociale omstillingsplan for regionerne, der er omfattet af mål nr. 2 i Spanien for perioden 1997-1999;

den af denne medlemsstat forelagte plan omfatter en beskrivelse af de valgte prioriterede felter sammen med en angivelse af niveauet for støtten fra Den Europæiske Fond for Regionaludvikling (EFRU) og Den Europæiske Socialfond (ESF) samt oplysninger om, hvorledes støtten fra Den Europæiske Investeringsbank (EIB) og de øvrige finansielle instrumenter påtænkes anvendt ved gennemførelsen af planen;

EF-støtterammen er blevet udarbejdet i samråd med den pågældende medlemsstat inden for rammerne af partnerskabet som omhandlet i artikel 4 i forordning (EØF) nr. 2052/88;

ifølge artikel 3 i forordning (EØF) nr. 4253/88 skal Kommissionen inden for rammerne af partnerskabet sikre samordningen og sammenhængen mellem fondsstøtten og interventionen fra EIB og de øvrige finansielle instrumenter, herunder Samhørighedsfonden, og de andre aktioner med strukturelt sigte;

EIB har været inddraget i udarbejdelsen af EF-støtterammen i overensstemmelse med artikel 8, stk. 1, i forordning (EØF) nr. 4253/88; Banken har erklæret sig rede til at bidrage til iværksættelsen af støtterammen i overensstemmelse med sine vedtægtsmæssige bestemmelser; det har, på dette stadium, dog ikke været muligt præcist at opgøre størrelsen af de EF-lån som svarer til dette finansieringsbehov;

i henhold til artikel 2, stk. 2, i Kommissionens forordning (EØF) nr. 1866/90 af 2. juli 1990 om bestemmelser vedrørende anvendelsen af ecu ved strukturfondenes budgetmæssige gennemførelse (7), senest ændret ved forordning (EF) nr. 2745/94 (8), skal den EF-støtte, der er til rådighed for hele perioden, og dens årlige fordeling i Kommissionens beslutninger om godkendelse af EF-støtterammer udtrykkes i ecu i beslutningsårets priser og indeksreguleres; den årlige fordeling skal være i overensstemmelse med progressionen i forpligtelsesbevillingerne, jf. bilag II til forordning (EØF) nr. 2052/88; ved indeksreguleringen anvendes én årlig sats, der svarer til den sats, der hvert år anvendes på EF-budgettet ved den tekniske tilpasning af de finansielle overslag;

det er passende at nævne, at denne beslutning er underlagt bestemmelserne om støtteberettigede udgifter, som er vedlagt til Kommissionens beslutning K(97) 1035/11 af 23. april 1997 om ændring af beslutningerne om godkendelse af fællesskabsstøtterammerne, de samlede programmeringsdokumenter og fællesskabsinitiativerne til fordel for Spanien;

i medfør af artikel 10, stk. 2, i forordning (EØF) nr. 4253/88 udgør denne beslutning en hensigtserklæring, der sendes til medlemsstaten;

i medfør af artikel 20, stk. 1 og 2, i forordning (EØF) nr. 4253/88 indgås budgetforpligtelser i forbindelse med strukturfondenes bidrag til finansieringen af interventioner, der er omfattet af EF-støtterammerne, på grundlag af særlige beslutninger, Kommissionen senere træffer, om godkendelse af de pågældende interventioner -

VEDTAGET FØLGENDE BESLUTNING:

Artikel 1

EF-støtterammen for EF's strukturinterventioner i regionerne, der er omfattet af mål nr. 2 i Spanien, i perioden 1. januar 1997 til 31. december 1999 godkendes.

Kommissionen har til hensigt at bidrage til iværksættelsen af EF-støtterammen efter de detaljerede bestemmelser, den indeholder, og i overensstemmelse med reglerne og retningslinjerne for strukturfondene og de øvrige eksisterende finansielle instrumenter.

Artikel 2

1. EF-støtterammen omfatter følgende hovedelementer:

a) de prioriterede felter, der er udvalgt med henblik på den fælles indsats, deres specifikke mål udtrykt i tal, vurderingen af den forventede virkning og deres sammenhæng med økonomiske, sociale og regionale politikker i Spanien

de prioriterede felter er følgende:

1) støtte til beskæftigelse, styrkelse af konkurrenceevne og internationalisering af de økonomiske aktiviteter

2) beskyttelse af miljøet

3) fremme af forskning, teknologi og innovation

4) udvikling af trafikforbindelser knyttet til de økonomiske aktiviteter

5) lokal og bymæssig udvikling

6) teknisk bistand

b) oversigten over de planlagte interventioner, herunder de specifikke mål og de vigtigste typer planlagte foranstaltninger

c) den vejledende finansieringsplan

d) de nærmere bestemmelser om gennemførelsen af det samlede programmeringsdokument vedrørende:

- bestemmelserne om overvågning og evaluering

- bestemmelserne om den finansielle gennemførelse

- bestemmelserne om overholdelsen af EF-politikkerne

e) bestemmelserne vedrørende kontrol af overholdelse af additionalitetsprincippet og en første evaluering heraf

f) de bestemmelser, der påtænktes for at inddrage miljømyndighederne i gennemførelsen af EF-støtterammen

g) oplysningerne om de midler, der stilles til rådighed til den tekniske bistand, der er påkrævet i forbindelse med forberedelsen, gennemførelsen eller tilpasningen af de pågældende aktioner.

2. Den vejledende finansieringsplan, der ikke indeksreguleres, angiver de samlede omkostninger i forbindelse med de hovedfelter, der er valgt for EF's og den berørte medlemsstats fælles indsats, og som andrager 7 404,046 480 mio. ECU for hele perioden, samt af de forudsete rammebeløb for støtten via budgettet fra strukturfondene, som andrager 1 485,046 356 mio. ECU.

Det resulterende nationale finansieringsbehov, der er ca. 1 616,418 298 mio. ECU for den offentlige sektor og 4 302,581 826 mio. ECU for den private sektor, kan delvis dækkes ved EF-lån, særlig fra EIB.

Artikel 3

1. Indeksreguleringen foregår på grundlag af følgende årlige fordeling af det samlede, maksimale støttebeløb fra strukturfondene:

>TABELPOSITION>

2. Til det samlede maksimale støttebeløb er tillagt et beløb på 156,123 356 mio. ECU, der ikke skal indekseres yderligere, og som stammer fra uudnyttede bevillinger under den korresponderende EF-støtteramme for perioden 1994-1996.

3. Vejledningsvis fordeles den disponible EF-støtte foreløbig mellem strukturfondene på følgende måde:

>TABELPOSITION>

Fordelingen kan senere variere som følge af tilpasninger, der vedtages i henhold til proceduren i artikel 25, stk. 5, i forordning (EØF) nr. 4253/88.

Artikel 4

Denne beslutning er underlagt bestemmelserne, som er vedlagt til beslutning K(97) 1035/11.

Artikel 5

Denne beslutning er rettet til Kongeriget Spanien og udgør en hensigtserklæring i henhold til artikel 10, stk. 2, i forordning (EØF) nr. 4253/88.

Udfærdiget i Bruxelles, den 12. juni 1997.

På Kommissionens vegne

Monika WULF-MATHIES

Medlem af Kommissionen

(1) EFT nr. L 185 af 15. 7. 1988, s. 9.

(2) EFT nr. L 337 af 24. 12. 1994, s. 11.

(3) EFT nr. L 374 af 31. 12. 1988, s. 1.

(4) EFT nr. L 193 af 3. 8. 1996, s. 54.

(5) EFT nr. L 94 af 9. 4. 1997, s. 20.

(6) EFT nr. L 192 af 2. 8. 1996, s. 29.

(7) EFT nr. L 170 af 3. 7. 1990, s. 36.

(8) EFT nr. L 290 af 11. 11. 1994, s. 4.